8501 Elektros varikliai ir generatoriai (išskyrus generatorinius agregatus) Šioje pozicijoje klasifikuojami stiklo valytuvų rotoriniai elektros varikliai, be svirčių arba šluostytuvo šepetėlių, bet įskaitant atitinkamus pavaros mechanizmus (cilindrinę pavarą ir osciliatoriaus jungiamąją trauklę), kurie sukamąjį judesį paverčia svyruojamuoju.

8502 Elektros generatoriniai agregatai ir vieninkariai elektros keitikliai Be elektrinės įrangos, aprašytos SS paaiškinimų 8502 pozicijos paaiškinimų I ir II grupėse, šioje pozicijoje klasifikuojami pakopiniai keitikliai, Vardo-Leonardo (Ward-Leonard) agregatai ir rotaciniai defazatoriai.

8502 39 20 Turbogeneratoriai Turbogeneratoriai yra tiesiogiai varomi dujų arba garo turbinomis. Jie turi vientisą cilindrinį rotorių su išilginėmis išdrožomis, kuriame įmontuotos indukcinės apvijos. Rotorius gali būti sudarytas iš vienos dalies arba iš kelių vientisų sekcijų. Turbogeneratoriai paprastai yra aušinami oru, bet didelės galios turbogeneratoriai aušinami vandeniliu.

8503 00 Dalys, skirtos naudoti vien tik arba daugiausia su mašinomis, klasifikuojamomis 8501 arba 8502 pozicijoje Šioje pozicijoje neklasifikuojamos atšakinės grandinės plokštės, skirtos elektros varikliams (8536 pozicija).

8504 Elektros transformatoriai, statiniai keitikliai (pavyzdžiui, lygintuvai) ir induktyvumo ritės Be gaminių, paminėtų SS paaiškinimų 8504 pozicijos paaiškinimuose, šioje pozicijoje klasifikuojami: 1. reguliuojamieji transformatoriai (pavyzdžiui, rodyklės transformatorius) ir kintamojo koeficiento reguliavimo transformatoriai; 2. lauko dispersijos transformatoriai, skirti liuminescencinėms lempoms; 3. specialūs ryšių transformatoriai; 4. kompensavimo ritės; 5. galios ritės; 6. išlyginimo indukcinės ritės; 7. ritės su judančia šerdimi, skirtos induktyvumui modifikuoti; 8. elektrinių dujošvyčių lempų ir vamzdelių balastai (slopintuvai); 9. Papino (Pupin) ritės; 10. Godefroy ritės; 11. stabilizuoto maitinimo paketai (lygintuvas su stabilizatoriumi). Šioje pozicijoje taip pat klasifikuojami seleninių lygintuvų elementai, viengubi (konkrečiai, seleno plokštelės) arba sudėtiniai. Tačiau šioje pozicijoje neklasifikuojami silikono ar germanio viengubi puslaidininkinių diodų lygintuvai, sudarantys diskrečiuosius komponentus (pavyzdžiui, lygintuvų diodus), arba lygintuvai, sudarantys integrinius grandynus, ypač mikroelektroninius grandynus, su aušinimo ar izoliaciniais prietaisais arba be jų ir t. t. Vadovaujantis šio skirsnio 8 pastaba tokie komponentai klasifikuojami 8541 arba 8542 pozicijoje (taip pat žr. šio skirsnio 2 pastabą). Be to, šioje pozicijoje neklasifikuojami: a) komutatoriai, skirti daugiapoziciniams transformatoriams (8536 pozicija); b) lyginimo lempos, vamzdeliai ir vožtuvai, pavyzdžiui, gazotronai (phanotrons), triatronai (thryatrones), ignitronai (ignitrons) ir aukštosios įtampos lygintuvinės lempos, skirtos rentgeno įrangai (8540 89 00 subpozicija); c) įtampos reguliatoriai, klasifikuojami 9032 pozicijoje.

8504 40 30 Skirti naudoti su ryšių aparatūra, automatinio duomenų apdorojimo mašinomis ir jų įtaisais Šioje subpozicijoje klasifikuojami statiniai keitikliai, skirti naudoti su ryšių aparatūra arba automatinio duomenų apdorojimo mašinomis ir jų įtaisais, kurie: — paprastai turi stabilizavimo grandines, — turi tipinę išėjimo įtampą, pavyzdžiui, lygią 3,3, 5, 12, 24, 48 ar 60 V. Statiniai keitikliai, skirti naudoti su ryšių aparatūra arba automatinio duomenų apdorojimo mašinomis ir jų įtaisais, konvertuoja kintamąją srovę (AC), imamą iš tinklo, į reikalingą nuolatinę srovę (DC). Taip vadinamas nenutrūkstamas energijos tiekimas (UPS), naudojamas su automatinio duomenų apdorojimo mašinomis, užtikrina energijos „atsargą“ (su „energijos tiekimas geras“ signalu) nutrūkus energijos tiekimui, tokiu būdu neprarandant duomenų.

8504 90 05 Mašinų, klasifikuojamų 8504 50 20 subpozicijoje, elektroniniai mazgai „Elektroninių mazgų“ apibrėžimą žr. paaiškinimų 8443 99 10 subpozicijos paaiškinimuose.

8504 90 91 Mašinų, klasifikuojamų 8504 40 30 subpozicijoje, elektroniniai mazgai „Elektroninių mazgų“ apibrėžimą žr. paaiškinimų 8443 99 10 subpozicijos paaiškinimuose.

8505 Elektromagnetai; nuolatiniai magnetai ir gaminiai, kurie po įmagnetinimo gali tapti nuolatiniais magnetais; griebtuvai, spaustuvai ir panašūs laikikliai su elektromagnetiniais ir nuolatiniais magnetais; elektromagnetinės reguliuojamosios ir nereguliuojamosios sankabos bei stabdžiai; elektromagnetiniai kėlimo įrenginiai

8505 90 10 Elektromagnetai Šioje subpozicijoje klasifikuojami elektriniai magnetai, įmontuoti asmeninių automobilių durelėse ir sudarantys centrinio durų užrakto sistemos dalį. Tokios sistemos yra prijungtos prie automobilio maitinimo šaltinio ir yra aktyvuojamos valdymo signalų, siunčiamų iš sistemai priklausančio elektrinio valdiklio, pagalba. Jeigu vienerios transporto priemonės durys yra atidarytos arba uždarytos rankiniu būdu, tai kitos automobilio durys bus vienu metu užrakintos arba atrakintos elektromagnetų pagalba. Tačiau šioje subpozicijoje neklasifikuojami solenoidų valdomi vožtuvai, skirti stūmokliniams kibirkštinio uždegimo arba stūmoklinio slėginio uždegimo vidaus degimo varikliams, kurių vožtuvų korpusai ir adatiniai vožtuvai atitinkamai yra su įrengtomis magneto vijomis ir polių šuntais (8409 91 00 arba 8409 99 00 subpozicija).

8506 Galvaniniai elementai ir galvaninės baterijos

8506 10 11 Cilindriniai elementai Cilindriniai elementai yra apvalaus skerspjūvio. Teigiamas ir neigiamas poliai yra išdėstyti priešinguose galuose. Cilindrinio elemento ilgis yra didesnis už jų skersmenį:

8506 10 15 Diskiniai elementai Diskinių elementų aukštis yra mažesnis už skersmenį arba jam lygus:

8506 10 91 Cilindriniai elementai Žr. paaiškinimų 8506 10 11 subpozicijos paaiškinimus.

8506 10 95 Diskiniai elementai Žr. paaiškinimų 8506 10 15 subpozicijos paaiškinimus.

8506 30 10 Cilindriniai elementai Žr. paaiškinimų 8506 10 11 subpozicijos paaiškinimus.

8506 30 30 Diskiniai elementai Žr. paaiškinimų 8506 10 15 subpozicijos paaiškinimus.

8506 40 10 Cilindriniai elementai Žr. paaiškinimų 8506 10 11 subpozicijos paaiškinimus.

8506 40 30 Diskiniai elementai Žr. paaiškinimų 8506 10 15 subpozicijos paaiškinimus.

8506 50 10 Cilindriniai elementai Žr. paaiškinimų 8506 10 11 subpozicijos paaiškinimus.

8506 50 30 Diskiniai elementai Žr. paaiškinimų 8506 10 15 subpozicijos paaiškinimus.

8506 60 10 Cilindriniai elementai Žr. paaiškinimų 8506 10 11 subpozicijos paaiškinimus.

8506 60 30 Diskiniai elementai Žr. paaiškinimų 8506 10 15 subpozicijos paaiškinimus.

8506 80 11 Cilindriniai elementai Žr. paaiškinimų 8506 10 11 subpozicijos paaiškinimus.

8506 80 15 Diskiniai elementai Žr. paaiškinimų 8506 10 15 subpozicijos paaiškinimus.

8507 Elektros akumuliatoriai, įskaitant jų skirtuvus (separatorius), stačiakampius (įskaitant kvadratinius) arba ne stačiakampius

8507 20 41–8507 20 98 Kiti rūgštiniai švino akumuliatoriai Šiose subpozicijose klasifikuojami elektros rūgštiniai švino akumuliatoriai, paminėti SS paaiškinimų 8507 pozicijos paaiškinimų, trečiosios pastraipos 1 punkte, išskyrus akumuliatorius, skirtus stūmokliniams slėginio uždegimo varikliams užvesti (žr. 8507 10 41–8507 10 98 subpozicijas). Šie akumuliatoriai, pavyzdžiui, yra naudojami elektra varomuose automobiliuose ir energijai į telekomunikacijų elektros įrenginius tiekti.

8507 30 20–8507 30 89 Nikelio-kadmio Šiose subpozicijose klasifikuojami akumuliatoriai ypač naudojami kalnakasių saugos lempose ir dažnai naudojami vietoj sausų baterijų tokiuose prietaisuose kaip nešiojamieji radijo imtuvai, televizoriai, elektriniai skutimosi prietaisai ir kiti elektros prietaisai.

8507 80 20–8507 80 80 Kiti akumuliatoriai Šiose subpozicijose klasifikuojami sidabro-cinko ir sidabro-kadmio akumuliatoriai.

8507 90 20–8507 90 90 Dalys Šiose subpozicijose neklasifikuojamos akumuliatorių elementų jungiamosios dalys (8536 90 85 subpozicija).

8509 Elektromechaniniai buitiniai prietaisai su įmontuotu elektros varikliu, išskyrus 8508 pozicijoje klasifikuojamus dulkių siurblius

8509 80 00 Kiti prietaisai Šioje subpozicijoje klasifikuojami elektriniai manikiūro ir pedikiūro rinkiniai su įmontuotu elektros varikliu, kuris yra laidu prijungtas prie maitinimo šaltinio, priklausančio tam prietaisui.

8510 Skustuvai, plaukų kirpimo mašinėlės ir kiti plaukų šalinimo įtaisai su įmontuotu elektros varikliu

8510 10 00 Skustuvai Skustuvai, kurie yra kartu su plaukų kirpimo mašinėlėmis, klasifikuojami šioje subpozicijoje.

8511 Elektros uždegimo arba paleidimo įranga, naudojama kibirkštinio arba slėginio uždegimo vidaus degimo varikliuose (pavyzdžiui, uždegimo magnetos, magnetų generatoriai, uždegimo ritės, uždegimo žvakės, kaitinimo žvakės, paleidimo varikliai); generatoriai (pavyzdžiui, nuolatinės arba kintamosios srovės) ir išjungikliai, naudojami kartu su šiais varikliais

8511 40 00 Paleidimo varikliai ir dvigubos paskirties starteriai-generatoriai Šioje subpozicijoje klasifikuojama įranga paprastai naudoja 6, 12 arba 24 V įtampą ir turi specialius tvirtinimo prie variklių įtaisus. Šiai subpozicijai priskiriami: 1. paleidimo varikliai su paslankiuoju inkaru, paleidimo varikliai su slankiojančiu tiektuvu, paleidimo varikliai su sraigtiniu judėjimu bei paleidimo varikliai su slankiojančiu stūmokliu ir sraigtiniu judėjimu; 2. įtaisas, kuris viename įtaise jungia paleidimo variklį ir generatorių.

8512 Elektrinė apšvietimo arba signalizacijos įranga (išskyrus gaminius, klasifikuojamus 8539 pozicijoje), dviračių, motociklų arba autotransporto priemonių stiklų valytuvai ir apsaugos nuo stiklų apšalimo ir aprasojimo įranga

8512 30 10 Apsaugos nuo įsilaužimo įranga, skirta autotransporto priemonėms Žr. SS paaiškinimų 8512 pozicijos paaiškinimų antrosios pastraipos 11 punktą.

8512 90 90 Kitos Šioje subpozicijoje klasifikuojami rėmai ir priekinių žibintų reflektoriai bei valytuvų svirtys, su stiklo šluostikliais arba be jų, skirtos elektriniams stiklų valytuvams. Tačiau šioje subpozicijoje neklasifikuojami lempų laikikliai (8536 61 10 arba 8536 61 90 subpozicija).

8514 Pramoninės arba laboratorinės elektrinės krosnys ir orkaitės (įskaitant veikiančias taikant indukcijos arba dielektrinių nuostolių principą); kiti pramoniniai arba laboratoriniai terminio medžiagų apdorojimo įrenginiai, veikiantys taikant indukcijos arba dielektrinių nuostolių principą

8514 20 80 Dielektrinės krosnys ir orkaitės Mikrobangų krosnys, skirtos naudoti restoranuose, valgyklose ir t. t. skiriasi savo atiduodamąja galia ir talpa nuo 8516 pozicijoje klasifikuojamų buitinių prietaisų. Krosnys, kurių atiduodamoji galia didesnė kaip 1 000 W arba jų talpa didesnė kaip 34 litrai, laikomos pramoninėmis krosnimis. Mikrobangų krosnims, kurių korpuse taip pat įmontuotas grilis arba kito tipo krosnis, pirmiau minėta atiduodamoji galia taikoma tik mikrobangų krosniai. Tokio rinkinio klasifikavimui krosnies talpos požymis įtakos nedaro. Mikrobangų krosnys, kurių atiduodamoji galia mažesnė nei 1 000 W, o talpa mažesnė nei 34 litrai, laikomos buitinėmis krosnimis (8516 pozicija).

8516 Elektriniai tekančiojo arba talpykloje laikomo vandens šildytuvai ir panardinamieji šildytuvai; elektriniai patalpų šildymo aparatai ir dirvos šildymo aparatai; elektroterminiai šukuosenų aparatai (pavyzdžiui, plaukų džiovintuvai, plaukų suktuvai, kaitrinės plaukų sukimo žnyplės) ir rankų džiovintuvai; elektrinės laidynės; kiti buitiniai elektroterminiai prietaisai; varžiniai elektriniai kaitinimo elementai, išskyrus klasifikuojamus 8545 pozicijoje

8516 10 11–8516 10 90 Elektriniai tekančiojo arba talpykloje laikomo vandens šildytuvai ir panardinamieji šildytuvai Šiose subpozicijose klasifikuojami: 1. vandens šildytuvai, veikiantys ir kaip tekančiojo vandens, ir kaip talpykloje laikomo vandens šildytuvai; 2. elektriniai katilai, kurie gamina tik karštą vandenį, arba karštą vandenį ir žemo slėgio garą vienu metu. Šiose subpozicijose neklasifikuojami elektra šildomi garo katilai ir „perkaitinto vandens“ katilai (8402 pozicija) ir elektra šildomi elektriniai katilai, skirti centrinei šildymo sistemai (8403 pozicija).

8516 21 00–8516 29 99 Elektriniai patalpų šildymo aparatai ir dirvos šildymo aparatai Šiose subpozicijose klasifikuojami: 1. elektrinė šildymo įranga, skirta saunoms; 2. baterijomis maitinami šildymo įtaisai, skirti automobilių apledėjusioms durų spynoms pašildyti ir atitirpdinti, kai spynoje yra įmontuotas šildymo elementas. Šie maži nešiojamieji prietaisai gali turėti lempą, kuri klasifikuojama 8513 pozicijoje, skirtą darbo vietai apšviesti.

8516 50 00 Mikrobangų krosnys Žr. paaiškinimų 8514 20 80 subpozicijos paaiškinimus.

8516 60 10 Viryklės (bent su viena orkaite ir kaitviete) Viryklės yra sudarytos iš bent vienos kaitvietės ir orkaitės (kuri taip pat gali turėti mikrobangų įrenginį arba grilį).

8516 79 70 Kiti Be prietaisų, aprašytų SS paaiškinimų 8516 pozicijos paaiškinimų E dalies 5–20 punktuose, šioje subpozicijoje klasifikuojama: 1. saunos su infraraudonaisiais šildytuvais (atskiros kabinos); 2. kojų šildymo plokštės; 3. elektra šildomi batų kurpaliai; 4. prietaisai, skirti kontaktiniams lęšiams valyti, sudaryti iš dviejų mažų elektra šildomų kamerų su užsukamais dangteliais; viena skirta kontaktiniams lęšiams laikyti, kita – valymo skysčiui pašildyti.

8516 80 20 ir 8516 80 80 Kontaktiniai elektriniai kaitinimo elementai Šiose subpozicijose klasifikuojami laidai, kabeliai, juostelės ir panašūs gaminiai, kurie yra izoliuoti ir skirti luboms, sienoms, vamzdžiams, konteineriams ir t. t. šildyti. Tačiau šiose subpozicijose neklasifikuojami kaitinamieji varžai, prijungti prie įrangos dalių, pavyzdžiui, lyginimo laidynių pagrindo plokščių ir elektrinių viryklių plokščių (8516 90 00 subpozicija).

8517 Telefono aparatai, įskaitant koriniams tinklams arba kitiems belaidžiams tinklams skirtus telefonus; kita balso, vaizdo ar kitų duomenų perdavimo arba priėmimo aparatūra, įskaitant aparatūrą, skirtą laidinio ar belaidžio tinklo ryšiui (pavyzdžiui, vietiniam ar plačiajam tinklui), išskyrus perdavimo arba priėmimo aparatūrą, klasifikuojamą 8443, 8525, 8527arba 8528 pozicijoje

8517 12 00 Telefonai, skirti koriniams tinklams arba kitiems belaidžiams tinklams Žr. SS paaiškinimų 8517 pozicijos paaiškinimų I grupės B dali.

8517 18 00 Kiti Be telefono aparatų, aprašytų SS paaiškinimų 8517 pozicijos paaiškinimų I grupės A dalyje, šioje subpozicijoje klasifikuojami spaudžiamieji mygtukai, telefono aparatai su įmontuotu magnetinių kortelių skaitymo įrenginiu, duomenų vaizduokliu, elektronine grandinių plokšte su mikroprocesoriumi, keliomis duomenų laikmenomis, laikrodžiu ir moduliatoriumi-demoduliatoriumi (modemu). Šie prietaisai gali būti naudojami ne tik kaip telefono aparatai, bet taip pat (pavyzdžiui, prekybos centruose) ir kaip duomenų terminalai, pavyzdžiui, magnetinėms kreditinėms kortelėms arba čekiams patvirtinti arba pardavimo duomenims telefono linijomis perduoti į automatinio duomenų apdorojimo mašinas.

8517 62 00 Balso, vaizdo ar kitų duomenų priėmimo, keitimo ir perdavimo arba atkūrimo aparatūra, įskaitant komutatorius ir maršruto parinkimo aparatus Šioje subpozicijoje klasifikuojamos dvi mašinų grupės: 1. balso, vaizdo arba kitų duomenų priėmimo, keitimo ir perdavimo mašinos; 2. balso, vaizdo arba kitų duomenų atkūrimo mašinos. Šioje subpozicijoje klasifikuojamos: 1. tinklo sietuvo plokštės; 2. modemai; 3. kartotuvai; 4. centrinės stotys; 5. tiltai (įskaitant komutatorius); 6. maršruto parinkimo aparatai. Šiai subpozicijai priskiriami aparatai, sudaryti iš visų elementų, reikalingų signalams perduoti ir priimti, sumontuoti vienoje dėžėje arba korpuse. Šiuo atveju, pavyzdžiui, tai yra tokie aparatai, kaip portatyvios radijo stotelės, kuriose yra baterijos arba akumuliatoriai, reikalingi jų darbui, arba siųstuvo-imtuvo aparatai, kurių energijos šaltinis gali būti atskiras ir prijungtas prie aparato tik kabeliu. Šiai subpozicijai taip pat priskiriami įtaisai, kuriuose siųstuvo ir imtuvo elementai yra įmontuoti skirtinguose balduose ar korpusuose, jeigu jie sudaro funkcinį vienetą. Kad siųstuvo-imtuvo aparatai būtų laikomi sudarančiais funkcinį vienetą, jie turi būti sumontuoti netoli vienas kito (pavyzdžiui, tame pačiame pastate arba toje pačioje transporto priemonėje) ir turėti tam tikrus bendrus elementus, pavyzdžiui, anteną. Šiai subpozicijai taip pat priskiriamos vadinamosios „belaidės ausinės su mikrofonu“, skirtos naudoti vien tik arba daugiausia su koriniams tinklams skirtais telefonais (mobiliaisiais telefonais), kurios prikabinamos prie ausies, kad liktų laisvos rankos. Jas naudojantis vartotojas gali valdyti tokias telefono funkcijas kaip, pavyzdžiui, atsiliepimas į skambutį, pokalbio pabaiga ir numerio rinkimas (pavyzdžiui, paskutiniojo surinkto numerio kartojimas), ne didesniu kaip 10 m atstumu nuo telefono bei gali reguliuoti garso stiprumą ausinėje. Šiose ausinėse įmontuotas radijo siųstuvas (imtuvas) ryšiui su mobiliuoju telefonu palaikyti belaidės technologijos priemonėmis, pavyzdžiui, „Bluetooth“.

8517 69 10 Vaizdo telefonai Žr. SS paaiškinimų 8517 pozicijos paaiškinimų II grupės C dalį. Šioje subpozicijoje taip pat klasifikuojamos uždaro tinklo televizijos sistemos, kurias sudaro viena kamera, skydas su keliais iškvietimo mygtukais ir vienas arba daugiau monitorių, prijungtų prie ryšių tinklo, ir bendraašiai (koaksialiniai) kabeliai įvairiems elementams sujungti, pateikiamos kaip mažmeninei prekybai skirti rinkiniai. Šioje subpozicijoje klasifikuojami gaminiai taip pat gali būti derinami su elektrine durų atidarymo įranga, signalizacijos įtaisu arba šviesos šaltiniu..

8517 69 39 Kiti Šioje subpozicijoje klasifikuojami: 1. stacionarieji imtuvai (įskaitant naudojamus daugiausia dideliuose įrenginiuose) ir specialieji įtaisai, pavyzdžiui, apsaugos įtaisai (pavyzdžiui, spektro apgrėžikliai); tam tikri imtuvai, vadinami „išskirstytojo dažnio signalų imtuvai“, taikantys dauginių imtuvų metodą tilsmui įveikti; 2. radiotelefoniniai imtuvai, skirti variklinėms transporto priemonėms, laivams, lėktuvams, traukiniams ir pan; 3. darbuotojų buvimo vietos nustatymo radiotelegrafinių sistemų imtuvai; 4. radijo imtuvai, skirti sinchroniniam vertimui daugiakalbėse konferencijose; 5. specialieji imtuvai pavojų signalams iš laivų, lėktuvų ir pan. priimti; 6. telemetrinių signalų imtuvai; 7. „faksimiliniai“ radiotelegrafiniai aparatai priimti ir įjautrintame popieriuje atspausdinti dokumentų, laikraščių, planų, pranešimų ir pan. kopijas.

8517 69 90 Kiti Šioje subpozicijoje klasifikuojami: 1. stacionarieji siųstuvai. Tam tikrų tipų, naudojami daugiausia dideliuose įrenginiuose, įskaitant specialiuosius įtaisus, pavyzdžiui, apsaugos įtaisus (pavyzdžiui, spektro apgrėžiklius), ir dauginius įtaisus (naudojamus siųsti daugiau kaip du pranešimus vienu metu); 2. radiotelefoniniai siųstuvai, skirti variklinėms transporto priemonėms, laivams, lėktuvams, traukiniams ir pan; 3. siųstuvai, naudojami radiotelegrafinėse darbuotojų buvimo vietos nustatymo sistemose; 4. radijo siųstuvai, skirti sinchroniniam vertimui daugiakalbėse konferencijose; 5. automatiniai pavojų signalų iš laivų, lėktuvų ir pan. siųstuvai; 6. „faksimiliniai“ radiotelegrafiniai aparatai siųsti dokumentų, laikraščių, planų, pranešimų ir pan. kopijas; 7. telemetrinių signalų siųstuvai.

8518 Mikrofonai ir jų stovai; garsiakalbiai, sumontuoti arba nesumontuoti korpusuose; ausinės, uždedamos ant galvos arba įdedamos į ausį, sumontuotos atskirai arba kartu sus mikrofonu, ir rinkiniai, sudaryti iš mikrofono ir vieno ar kelių garsiakalbių; elektriniai garsinio dažnio stiprintuvai; elektriniai garso stiprintuvai Šioje pozicijoje klasifikuojami atskirai pateikiami belaidžiai mikrofonai, ausinės, į ausį įdedamos ausinės ir garsiakalbiai, sujungti arba nesujungti. Šiai pozicijai nepriskiriami: 1. atskirai pateikti laidinių telefono aparatų belaidžiai rageliai (žr. SS paaiškinimų 8517 62 subpozicijos paaiškinimus); 2. atskirai pateiktos belaidės ausinės su mikrofonu (ausinių ir mikrofono derinys) ir su numerio rinkimo geba (žr. KN paaiškinimų 8517 62 00 subpozicijos paaiškinimus).

8518 40 81 Vienkanaliai Šioje subpozicijoje klasifikuojami stiprintuvai gali sukurti tik vieną įvesties signalą, kurį jie perduoda per vieną ar daugiau išvadų (pavyzdžiui, į garsiakalbius).

8519 Garso įrašymo arba atkūrimo aparatai

8519 81 15 Kišeniniai kasetiniai grotuvai Siekiant nustatyti tokio aparato matmenis, taikoma 85 skirsnio 1 subpozicijų pastaba ir turi būti atsižvelgiama į dėžutės matmenis; neatsižvelgiama į išsikišimus, pavyzdžiui, valdymo mygtukus, uždarymo įtaisus ir tvirtinimo sąvaržas.

8519 81 35 Kiti Šioje subpozicijoje neklasifikuojami garso atkūrimo aparatai, vadinami MP3 grotuvais, naudojantys optines laikmenas ir turintys įtaisus, kurie gali būti vėliau įjungti radijo laidų signalams priimti naudojant programinę įrangą (8527 pozicija).

8519 81 45 Kiti Mutatis mutandis taikomi paaiškinimų 8519 81 35 subpozicijos paaiškinimai.

8519 81 65 Kišeniniai įrašantieji mamgnetofonai Mutatis mutandis taikomi paaiškinimų 8519 81 15 subpozicijos paaiškinimai.

8519 81 95 Kiti Mutatis mutandis taikomi paaiškinimų 8519 81 35 subpozicijos paaiškinimai.

8522 Dalys ir reikmenys, tinkami vien tik arba daugiausia aparatams, klasifikuojamiems 8519–8521 pozicijose

8522 90 41 ir 8522 90 49 Elektroniniai mazgai Žr. paaiškinimų 8443 99 10 subpozicijos paaiškinimus.

8523 Diskai, juostos, kietosios būsenos išliekamosios atmintinės, lustinės kortelės ir kitos laikmenos, skirtos garsui ar kitiems reiškiniams įrašyti, įrašytos arba neįrašytos, įskaitant diskų gamyboje naudojamas matricas ir ruošinius, bet išskyrus gaminius, klasifikuojamus 37 skirsnyje Jei šios pozicijos laikmenos yra pateikiamos kartu su kitais gaminiais, turėtų būti taikomi šie klasifikavimo principai: 1. jei laikmenos ir kiti gaminiai sudaro mažmeninei prekybai pateikiamą rinkinį pagal 3 bendrosios aiškinimo taisyklės b punktą, rinkinys turėtų būti klasifikuojamas taikant tą taisyklę, arba 2. jei laikmenos ir kiti gaminiai nesudaro mažmeninei prekybai pateikiamo rinkinio pagal 3 bendrosios aiškinimo taisyklės b punktą, laikmenos turėtų būti klasifikuojamos jų atitinkamoje subpozicijoje.

8523 21 00 Kortelės su magnetine juostele Be to, šioje subpozicijoje klasifikuojami spaudiniai, pavyzdžiui, kelionės bilietai ir įsodinimo talonai su viena arba keliomis magnetinėmis juostelėmis.

8523 29 15 Neįrašyti Šioje subpozicijoje taip pat klasifikuojamos juostelės, kurios prieš naudojimą turi būti supjaustomos reikiamu dydžiu.

8523 40 11 Lazerinių skaitymo sistemų diskai, kurių įrašymo talpa ne didesnė kaip 900 megabaitų, išskyrus triniuosius Šiai subpozicijai priskiriami įrašomieji kompaktiniai diskai (CD-R). CD-R paprastai gaminami iš bespalvio permatomo polikarbonato, jų storis 1,2 mm. Viršutinė pusė padengta atspindinčiu aukso arba sidabro spalvos sluoksniu ir ant jos galima rašyti. Apatinė pusė padengta dažų sluoksniu ir apsauginiu sluoksniu. Jie yra 8 arba 12 cm skersmens arba gali būti kortelės formos. Jų įrašymo talpą galima patikrinti skaitytuvais ir (arba) rašytuvais ir atitinkama įrašymo programine įranga. Nors įrašyti į šiuos diskus galima per vieną arba kelis kartus, įrašytos informacijos negalima ištrinti.

8523 40 13 Lazerinių skaitymo sistemų diskai, kurių įrašymo talpa didesnė kaip 900 megabaitų ir ne didesnė kaip 18 gigabaitų, išskyrus triniuosius Šiai subpozicijai priskiriami įrašomieji universalieji skaitmeniniai diskai (DVD-/+R). Skirtingai nei 8523 40 11 subpozicijai priskiriami CD-R, DVD-/+R sudaro du suklijuoti 0,6 mm storio polikarbonato sluoksniai. Šį fizinį skirtumą galima nustatyti žiūrint į disko išorinį kraštą. Jie yra 8 arba 12 cm skersmens. Jų įrašymo talpą galima patikrinti skaitytuvais ir (arba) rašytuvais ir atitinkama įrašymo programine įranga. Nors įrašyti į šiuos diskus galima per vieną arba kelis kartus, įrašytos informacijos negalima ištrinti.

8523 40 19 Kitos Šiai subpozicijai priskiriami: 1. optiniai diskai, kuriuose įrašytą informaciją galima ištrinti ir įrašyti naujus duomenis („perrašomieji kompaktiniai diskai“ (CD-RW) ir „perrašomieji universalieji skaitmeniniai diskai“ (DVD-/+RW)). Juos galima atpažinti naudojant automatinio duomenų apdorojimo mašinų diskų įrašymo programinę įrangą; 2. perrašomieji DVD-RAM ir „minidiskai“, kurie paprastai yra įdėti į kasetes.

8523 52 10ir 8523 52 90 Lustinės kortelės Žr. SS paaiškinimų 8523 pozicijos paaiškinimų C dalies 2 punktą. Be to, šiose subpozicijose klasifikuojami elektroninės nekontaktinių skaitytuvų kortelės (žetonai), paprastai turinčios apviją, kurią aktyvina skaitytuvo signalas ir kuri tiekia įtampą mikrograndinei maitinti, kodo generatorius, kuris generuoja duomenis, gavęs signalą iš apvijos, ir signalo perdavimo antena.

8525 Radijo arba televizijos laidų perdavimo aparatūra, su priėmimo arba garso įrašymo ar atkūrimo aparatūra arba be jos; televizijos kameros, skaitmeniniai fotoaparatai ir vaizdo kameros su vaizdo magnetofonu Šioje pozicijoje klasifikuojamos šiluminio vaizdo gavimo kameros su infraraudonojo spektro vaizdo signalų formuotuvu, kuris pagauna šilumos spinduliavimą ir pakeičia jį į vaizdus, kurie rodo atskirų objektų arba paviršių temperatūras skirtingais pilkos spalvos atspalviais arba skirtingomis spalvomis, bet kurie neskirti temperatūrai matuoti arba pateikti išmatavimų reikšmes skaičiais.

8525 60 00 Perdavimo aparatūra su įmontuota priėmimo aparatūra Šioje subpozicijoje taip pat klasifikuojami įtaisai, kuriuose siųstuvo ir imtuvo elementai yra įmontuoti skirtinguose balduose ar korpusuose, jeigu jie sudaro funkcinį vienetą. Kad siųstuvo-imtuvo aparatai būtų laikomi sudarančiais funkcinį vienetą, jie turi būti sumontuoti netoli vienas kito (pavyzdžiui, tame pačiame pastate arba tame pačiame automobilyje) ir turėti tam tikrus bendrus elementus, tokius kaip anteną.

8525 80 11–8525 80 99 Televizijos kameros, skaitmeniniai fotoaparatai ir vaizdo kameros su vaizdo magnetofonu Žr. SS paaiškinimų 8525 pozicijos paaiškinimų B dalį. Šiose subpozicijose neklasifikuojami elektroniniai skaitymo įrenginiai, skirti silpnaregiams (žr. paaiškinimų 8543 70 90 subpozicijos paaiškinimus).

8525 80 30 Skaitmeniniai fotoaparatai Šiai subpozicijai priskiriami skaitmeniniai fotoaparatai visuomet gali įrašyti nejudamo vaizdo kadrus (nuotraukas) į vidinę atmintinę arba į keičiamąsias laikmenas. Daugelio šiai subpozicijai priskiriamų fotoaparatų konstrukcija atitinka įprastinio fotoaparato konstrukciją ir jie neturi atlenkiamo vaizdo ieškiklio. Be to, šie fotoaparatai gali atlikti vaizdo fiksavimo funkciją, dėl to juos galima naudoti vaizdų sekai (filmams) įrašyti. Fotoaparatai priskiriami šiai subpozicijai, jeigu jie gali, panaudojant didžiausią atmintinės talpą, padaryti mažiausiai 30 minučių trukmės vaizdo įrašą (filmą), kurio kokybė – 800 × 600 vaizdo elementų (arba aukštesnė), 23 kadrų per sekundę (arba didesniu) dažniu. Lyginant su 8525 80 91 ir 8525 80 99 subpozicijoms priskiriamomis vaizdo kameromis su vaizdo magnetofonu, daugelis skaitmeninių fotoaparatų (kuomet naudojami kaip vaizdo kameros) negali atlikti vaizdo mastelio pokyčio funkcijos darant vaizdo įrašą. Nepriklausomai nuo atminties talpos, kai kuriuose fotoaparatuose vaizdo įrašymas po tam tikro laiko automatiškai nutraukiamas.

8525 80 91 ir 8525 80 99 Vaizdo kameros su vaizdo magnetofonu Šioms subpozicijoms priskiriamos vaizdo kameros su vaizdo magnetofonu visuomet gali įrašyti vaizdų seką (filmus) į vidinę atmintinę arba į keičiamąsias laikmenas. Šioms subpozicijoms priskiriamų vaizdo kamerų su vaizdo magnetofonu konstrukcija paprastai skiriasi nuo 8525 80 30 subpozicijai priskiriamų skaitmeninių fotoaparatų konstrukcijos. Jos dažnai turi atlenkiamą vaizdo ieškiklį ir dažnai pateikiamos kartu su nuotolinio valdymo pulteliu. Jos visuomet gali atlikti vaizdo mastelio pokyčio funkciją darant vaizdo įrašą. Šios skaitmeninės vaizdo kameros su vaizdo magnetofonu taip pat gali atlikti nejudamo vaizdo kadrų (nuotraukų) įrašymo funkciją. Skaitmeniniai fotoaparatai nepriskiriami šioms subpozicijoms, jeigu jie gali, panaudojant didžiausią atmintinės talpą, padaryti mažiausiai 30 minučių trukmės vaizdo įrašą (filmą), kurio kokybė – 800 × 600 vaizdo elementų (arba aukštesnė), 23 kadrų per sekundę (arba didesniu) dažniu.

8525 80 99 Kitos Šioje subpozicijoje klasifikuojamos vaizdo kameros (vadinamieji „kamkoderiai“), skirtos įrašyti ne tik kameros fiksuojamą garsą ir vaizdus, bet ir išorinių šaltinių, pavyzdžiui, DVD grotuvų, automatinio duomenų apdorojimo mašinų arba televizijos imtuvų signalus. Taip įrašyti vaizdai gali būti atkuriami išorinio televizijos imtuvo arba monitoriaus ekrane. Šioje subpozicijoje taip pat klasifikuojami „kamkorderiai“, kuriuose vaizdo įvestis yra užtverta plokštele ar kitu būdu arba kuriuose vaizdo sąsaja gali būti nuosekliai aktyvuojama kaip vaizdo įvestis, naudojant programinę įrangą. Nepaisant to, aparatas yra skirtas televizijos programoms arba kitiems iš išorės ateinantiems vaizdo signalams įrašyti. Tačiau „kamkorderiai“, kuriais galima įrašyti tik vaizdo kameros fiksuojamus vaizdus ir juos atkurti naudojant išoriniu televizijos imtuvu, klasifikuojami 8525 80 91 subpozicijoje.

8527 Radijo laidų priėmimo aparatūra, su kuria kartu viename korpuse sumontuota arba nesumontuota garso įrašymo ar garso atkūrimo aparatūra arba laikrodis Dėl siųstuvų su įmontuotais imtuvais žr. paaiškinimų 8525 60 00 subpozicijos paaiškinimus.

8527 12 10 ir 8527 12 90 Kišeniniai kasetiniai grotuvai su radijo imtuvu Žr. paaiškinimų 8519 81 15 subpozicijos paaiškinimus.

8527 13 10 Su lazerine skaitymo sistema Ši subpozicija apima radijo imtuvus su įmontuotu garso įrašymo arba garso atkūrimo aparatu, turinčiu lazerinę skaitymo sistemą, į kuriuos gali būti įmontuotas kitoks garso įrašymo arba garso atkūrimo aparatas (pavyzdžiui, kasetinis) arba laikrodis. Šiai subpozicijai taip pat priskiriami garso atkūrimo aparatai, vadinami MP3 grotuvais, naudojantys optines laikmenas ir turintys įtaisus, kurie gali būti vėliau įjungti radijo laidų signalams priimti naudojant programinę įrangą.

8527 13 99 Kiti Mutatis mutandis taikomi paaiškinimų 8527 13 10 subpozicijos paaiškinimai.

8527 21 20 Su lazerine skaitymo sistema Mutatis mutandis taikomi paaiškinimų 8527 13 10 subpozicijos paaiškinimai.

8527 21 70 Su lazerine skaitymo sistema Mutatis mutandis taikomi paaiškinimų 8527 13 10 subpozicijos paaiškinimai.

8527 91 11–8527 91 99 Su garso įrašymo arba atkūrimo aparatais Stereosistemos (gero garso atkūrimo kokybės sistemos), turinčios radijo imtuvą, pateiktos kaip mažmeninei prekybai skirtas rinkinys, sudarytos iš modulinių mazgų atskiruose korpusuose, pavyzdžiui, derinyje su kompaktinių diskų grotuvu, kasetiniu magnetofonu, stiprintuvu su ekvalaizeriu, visada klasifikuojamos šiose subpozicijose, kadangi radijo imtuvas suteikia jiems jų pagrindinę charakteristiką.

8527 91 11 ir 8527 91 19 Su kuriais kartu tame pačiame korpuse sumontuoti vienas arba keli garsiakalbiai Šiose subpozicijose klasifikuojami aparatai, kuriuose yra neatskiriami garsiakalbiai. Tačiau šiose subpozicijose neklasifikuojami aparatai, kurie turi nuimamus garsiakalbius, net jeigu tie garsiakalbiai gali būti pritvirtinti tvirtinimo įtaisais (8527 91 35, 8527 91 91 arba 8527 91 99 subpozicija).

8527 91 35–8527 91 99 Kiti Jeigu stereosistemų (gero garso atkūrimo kokybės sistemų) garsiakalbiai yra specialiai skirti toms sistemoms ir supakuoti kartu su kitomis sudedamosiomis komplekto dalimis, jie klasifikuojami šiose subpozicijose.

8527 91 35 Su lazerine skaitymo sistema Mutatis mutandis taikomi paaiškinimų 8527 13 10 subpozicijos paaiškinimai.

8528 Monitoriai ir projektoriai, be televizinio signalo priėmimo aparatūros; televizinio signalo priėmimo aparatūra, su radijo imtuvais arba su garso ar vaizdo įrašymo arba atkūrimo aparatais arba be jų Remiantis Kombinuotosios nomenklatūros 3 bendrosios aiškinimo taisyklės c punktu, vaizdo priežiūros sistemos, sudarytos iš riboto televizijos kamerų skaičiaus ir vieno monitoriaus, priskiriamos šiai pozicijai, kai yra supakuotos į mažmeninei prekybai skirtus rinkinius. Tokių vaizdo priežiūros sistemų sudedamosios dalys klasifikuojamos atskirai, kai tokios sistemos nėra supakuotos į mažmeninei prekybai skirtus rinkinius (žr. SS paaiškinimų XVI skyriaus paaiškinimų VII grupę). Šioje pozicijoje neklasifikuojami elektroniniai skaitymo įrenginiai, skirti silpnaregiams (žr. paaiškinimų 8543 70 90 subpozicijos paaiškinimus).

8528 41 00 Priskiriami aparatams, naudojamiems vien tik arba daugiausia automatinio duomenų apdorojimo sistemoje, klasifikuojamoje 8471 pozicijoje Šios subpozicijos monitorių veikimas pagrįstas elektroninio vamzdžio (CRT) vaizduoklio technologija. Dėl šiai subpozicijai priskiriamų monitorių savybių dažniausiai yra lengviau į juos žiūrėti iš arti ilgą laiką. Šiai subpozicijai priskiriamiems monitoriams būdingos šios savybės: 1. jie gali priimti signalą tik iš 8471 pozicijai priskiriamos automatinio duomenų apdorojimo mašinos centrinio procesoriaus; 2. jų pločio ir aukščio santykis dažniausiai yra 4:3 arba 5:4; 3. į juos dažnai įmontuoti pokrypio ir apsukimo reguliavimo mechanizmai, o jų paviršius neblizgus; 4. į juos gali būti įmontuoti daugiausia du garsiakalbiai. CRT tipo monitoriai turi šias charakteristikas: 1. jie turi ypatingų jungčių, kaip antai SUB-D jungtys; 2. jų taško žingsnis ekrane yra nuo 0,41 mm vidutinei skiriamajai gebai, ir jis mažėja didėjant skiriamajai gebai. Šiai subpozicijai priskiriami monitoriai negali: — būti prijungti prie vaizdo šaltinio, kaip antai DVD įrašymo ir atkūrimo aparatas, kamera arba vaizdo įrašymo aparatas, palydovinis imtuvas arba video žaidimų mašina, — turėti sudėtinių dalių (pavyzdžiui, chroma dekoderį, Y/C skirtuvą), dėl kurių monitorius gali rodyti vaizdą gavęs sudėtinį vaizdo moduliavimo dažnių juostos signalą (CVBS) arba vaizdo sandų signalą (kurio bangos forma atitinka televizijos transliavimo standartus, kaip antai NTSC, SECAM, PAL, D-MAC), arba S-video signalą, arba kai jie gali atkurti vaizdą gavę vaizdo sandų signalus (pavyzdžiui, YUV, YCBCR, YPBPR), serijinio skaitmeninio sietuvo (SDI), didelio raiškumo SDI (HD-SDI) ir skaitmeninius vaizdo „DV“ signalus (pavyzdžiui, MPEG1, MEPG2, MPEG4), — turėti infraraudonosios spinduliuotės imtuvą signalams iš infraraudonosios spinduliuotės nuotolinio valdymo pultelio priimti, — turėti programų keitimo mygtuką „+/–“, — turėti DVI-D, DVI-I sietuvus ir didelio raiškumo multimedijos sietuvą (HDMI), net jei šie sietuvai nepalaiko didelės spartos skaitmeninio turinio apsaugos (HDCP) kodo, — turėti sietuvus įstatomiems moduliams arba kitiems įtaisams, dėl kurių jie gali būti prijungti prie vaizdo šaltinio arba priimti televizijos signalus, — būti naudojami kitose sistemose negu automatinio duomenų apdorojimo sistemos (pavyzdžiui, namų kino sistemose, vaizdo redagavimo sistemose, medicininėse vizualizavimo sistemose, spausdinimo sistemose arba grafikos pramonėje išbandant spalvas prieš spausdinimą). Šioje subpozicijoje neklasifikuojamos 8531 pozicijos švieslentės.

8528 49 10 Nespalvoto arba kito vienspalvio vaizdo Mutatis mutandis taikomi paaiškinimų 8528 49 35–8528 49 99 subpozicijų paaiškinimai.

8528 49 35–8528 49 99 Spalvoto vaizdo Šiose subpozicijose klasifikuojami monitoriai, nebent galima įrodyti, kad jie atitinka tokio tipo monitorius, kurie naudojami vien tik arba daugiausia automatinio duomenų apdorojimo sistemose. Dėl šioms subpozicijoms priskiriamų monitorių savybių dažniausiai yra lengviau į juos žiūrėti iš arti ilgą laiką, pavyzdžiui, parodose ir namų kino sistemose, televizijos studijose ir vaizdo priežiūros sistemose. Į kai kuriuos monitorius lengviau žiūrėti iš labai arti, pavyzdžiui, naudojamus matavimo, tikrinimo arba medicinos reikmėms, transporto priemonių priežiūrai skirtose galinio vaizdo kamerose arba radionavigaciniuose aparatuose. Kai kuriuose monitoriuose įtaisytos jungtys ir sietuvai, kaip antai Cinch/RCA, BNC, SCART, Mini DIN 4-pin/Hosiden, DVI-D, DVI-I ir didelio raiškumo multimedijos sietuvas (HDMI). Šios jungtys ir sietuvai leidžia priimti signalus iš vaizdo šaltinio, kaip antai DVD įrašymo ir atkūrimo aparatas, kamera arba vaizdo įrašymo aparatas, palydovinis imtuvas arba video žaidimų mašina. Be to, šiuose monitoriuose gali būti įtaisyti sietuvai, skirti automatinio duomenų apdorojimo mašinoms, priskiriamoms 8471 pozicijai. Kai kurie monitoriai gali turėti sietuvų, dėl kurių galima priimti signalus iš šių šaltinių: kasos aparatai, bankomatai (ATM), radionavigaciniai aparatai, skaitmeninio programinio valdymo pultai arba programuojamieji atmintinės valdikliai, aparatai, skirti matavimui, tikrinimui arba medicinos reikmėms, priskiriami 90 skirsniui. Be to, jie gali turėti atskirus raudonojo (R), žaliojo (G) ir mėlynojo (B) signalų įėjimus arba gali turėti sudėtinių dalių (pavyzdžiui, chroma dekoderių, Y/C skirtuvą), dėl kurių monitorius gali rodyti vaizdą gavęs sudėtinį vaizdo moduliavimo dažnių juostos signalą (CVBS) arba vaizdo sandų signalą (kurio bangos forma atitinka transliavimo standartus, kaip antai NTSC, SECAM, PAL, D-MAC), arba S-video signalą, arba kai jie gali atkurti vaizdą gavę vaizdo sandų signalus (pavyzdžiui, YUV, YCBCR, YPBPR), serijinio skaitmeninio sietuvo (SDI), didelio raiškumo SDI (HD-SDI) ir skaitmeninius vaizdo „DV“ signalus (pavyzdžiui, MPEG1, MEPG2, MPEG4). Juose gali būti įtaisytos jungtys garso signalams priimti. Šioms subpozicijoms nepriskiriami: a) vaizdo telefonai (8517 69 10 subpozicija); b) 8531 pozicijai priskiriamos švieslentės.

8528 51 00–8528 59 90 Kiti monitoriai Šių subpozicijų monitorių veikimas pagrįstas skystųjų kristalų (LCD), organinių šviesos diodų (OLED) arba plazminių vaizduoklių technologijomis. Šiose subpozicijose klasifikuojami monitoriai, kurių projektorius ir ekranas yra viename korpuse.

8528 51 00 Priskiriami aparatams, naudojamiems vien tik arba daugiausia automatinio duomenų apdorojimo sistemoje, klasifikuojamoje 8471 pozicijoje Mutatis mutandis taikomi paaiškinimų 8528 41 00 subpozicijos paaiškinimai. Šioje subpozicijoje klasifikuojami monitoriai turi šias būdingas charakteristikas, būtent, paprastai turi 48,5 cm (19 colių) arba mažesnį ekrano įstrižainės ilgį.

8528 59 10 ir 8528 59 90 Kiti Mutatis mutandis taikomi paaiškinimų 8528 49 35–8528 49 99 subpozicijų paaiškinimai. Šiose subpozicijose klasifikuojamų monitorių ilgio ir pločio santykis dažnai yra 16:9 arba 16:10.

8528 61 00–8528 69 99 Projektoriai Šiose subpozicijose neklasifikuojami gaminiai, kuriuos sudaro projektorius ir ekranas viename korpuse (8528 51 00–8528 59 90 subpozicijos), arba su televizinio signalo priėmimo aparatūra (8528 72 10 subpozicija).

8528 69 10 Atliekantys iš automatinio duomenų apdorojimo mašinos gautos skaitmeninės informacijos vaizdo formavimą plokščiajame vaizduoklyje (pavyzdžiui, skystųjų kristalų įtaise) Be aparatų su skystųjų kristalų ekranu (LCD) šiai subpozicijai taip pat priskiriami aparatai, kurių veikimo principas pagrįstas skaitmeninio šviesos apdorojimo technologija. Svarbiausia jų dalis – mechaninis mikroveidrodinis įtaisas, kurį valdo puslaidininkis.

8528 71 11–8528 71 19 Imtuviniai vaizdo derintuvai (tiuneriai) Šioms subpozicijoms priskiriami aparatai su įmontuotais imtuviniais vaizdo derintuvais, kuriais aukšto dažnio televizijos signalai keičiami į vaizdo įrašymo ar atkūrimo aparatų arba monitorių naudojamus signalus. Šiuose aparatuose įmontuotos selektyvinės grandinės, kuriomis nustatomas konkretus kanalas arba nešlio dažnis, ir demoduliavimo grandinės. Jie paprastai skirti darbui su individualia antena arba bendra antena (aukšto dažnio kabelinis paskirstymas). Išvesties signalas gali būti naudojamas kaip įvesties signalas vaizdo monitoriams arba vaizdo įrašymo arba atkūrimo aparatams. Jį sudaro pirminis kameros signalas (t. y. perdavimo tikslais nemoduliuotas). Kartais tokie aparatai taip pat būna su dekodavimo įtaisu (spalvos) arba sinchronizacijos atskyriklio grandine.

8528 71 11 Elektroniniai mazgai, skirti montuoti į automatinio duomenų apdorojimo mašinas Termino „elektroniniai mazgai“ apibrėžimą žr. paaiškinimų 8443 99 10 subpozicijos paaiškinimuose.

8528 72 10–8528 72 99 Kiti, spalvoti Šioms subpozicijoms priskiriami aparatai su skystųjų kristalų ekranu (LCD ekranu).

8528 72 10 Televizijos vaizdo projektavimo įranga Šioje subpozicijoje klasifikuojama projektavimo įranga, turinti televizijos imtuvus. Tokia įranga vaizdas į ekraną projektuojamas naudojant optinę sistemą. Ši įranga gali taikyti elektroninio vamzdžio arba plokščiojo ekrano (pavyzdžiui, DMD, LCD, plazminio) technologiją. Projekcinis ekranas gali būti arba įmontuotas tame pačiame korpuse kaip ir televizijos imtuvas, arba gali būti pateikiamas atskiras.

8528 72 31–8528 72 75 Su įmontuotu kineskopu (integral tube) Šiose subpozicijose klasifikuojami aparatai, kurie apjungia derintuvo (tiunerio) ir monitoriaus funkcijas tame pačiame korpuse, su galimu kiekvieno jų tam tikrų elementų naudojimu tuo pačiu metu. Paprastai šiai kategorijai priklauso buitiniai televizijos imtuvai. Ekrano įstrižainės matmenys reiškia kineskopo aktyviąją dalį, matuojant tiesiąja linija.

8529 Dalys, tinkamos naudoti vien tik arba daugiausia su aparatais, klasifikuojamais 8525–8528 pozicijose Šiai pozicijai nepriskiriami trikojai, skirti naudoti su fotoaparatais arba kameromis, kurie priskiriami 8525 pozicijai arba 90 skirsniui (klasifikuojama pagal medžiagą, iš kurios jie pagaminti).

8529 90 20–8529 90 97 Kitos Šiose subpozicijose klasifikuojama: 1. apskritosios skalės (diskai); 2. derinimo blokai; 3. televizijos kamerų diafragmos; 4. vadinamieji „PAL-Secam“ adapteriai. Tai yra dekoderių plokštės (spausdintinės plokštės su įmontuotais elektros komponentais), skirtos paskesniam montavimui į televizijos imtuvus, kurie turi priimti PAL sistemos signalus taip, kad šie aparatai galėtų priimti dvejopus PAL/Secam signalus. Šiose subpozicijose neklasifikuojami bangolaidžiai (vamzdžiai, klasifikuojami pagal jų sudedamąsias medžiagas).

8529 90 65 Elektroniniai mazgai Žr. paaiškinimų 8443 99 10 subpozicijos paaiškinimus.

8531 Elektriniai garso arba vaizdo signalizacijos aparatai (pavyzdžiui, skambučiai, sirenos, švieslentės, apsaugos nuo įsilaužimo arba priešgaisrinės signalizacijos įranga), išskyrus įranga, klasifikuojamą 8512 arba 8530 pozicijoje

8531 10 30 ir 8531 10 95 Apsaugos nuo įsilaužimo arba priešgaisrinės signalizacijos ir panaši įranga Žr. SS paaiškinimų 8531 pozicijos paaiškinimų antrosios pastraipos E dalį. Šiose subpozicijose neklasifikuojama variklinėse transporto priemonėse naudojama apsaugos nuo įsilaužimo signalizacijos įranga (8512 30 10 subpozicija).

8531 20 20–8531 20 95 Švieslentės su skystųjų kristalų įtaisais (LCD) arba su šviesos diodais (LED) Šiose subpozicijose klasifikuojami kintami elektroliuminescencinio diodo rodmenys, daugiausia naudojami kaip skaitmeniniai ir/arba raidiniai-skaitmeniniai ženklai arba švieslentės, pavyzdžiui, sudaryti iš įvairių šviesos diodų elementų. Kiekvieną ženklą sudaro tam tikras skaičius šviesos diodų, turinčių komponentų formą, kurie yra arba atskiri, arba prijungti prie vieno mikroprocesoriaus lusto. Šie įtaisai yra sumontuoti ant spausdintinės grandinės su tvarkykle/dekoderiu. Kiekvienas skaitmuo arba skaitmenų rinkinys yra padengtas permatoma medžiaga, kuri sustiprina diodų sukuriamų šviesos taškų intensyvumą, kad būtų sukuriamos figūros arba raidės, kaip impulso, kurį grandinei panaudoja įvesties signalas, funkcija.

8531 90 85 Kitos Šioje subpozicijoje klasifikuojamos apsaugos nuo vagysčių etiketės, pritvirtintos prie prekių, kurios, patekusios į ties išėjimu iš parduotuvės įrengtą įsilaužimo signalizacijos įrangos, klasifikuojamos 8531 10 30 subpozicijoje, zoną, veikia sistemos imtuvo elektroniką ir įjungia signalizaciją. Tačiau šioje subpozicijoje neklasifikuojamos popierinės etiketės spausdintinės grandinės pavidalu (8534 00 pozicija).

8534 00 Spausdintinės grandinės Šioje subpozicijoje klasifikuojamos popierinės etiketės spausdintinių grandinių pavidalu, apsaugančios nuo vagysčių, pavyzdžiui, bibliotekos knygas.

8536 Elektros aparatūra, naudojama elektros grandinėms įjungti, išjungti, perjungti ar apsaugoti, taip pat elektros grandinėms prijungti arba sujungti (pavyzdžiui, jungikliai, relės, saugikliai, viršįtampių slopintuvai, kištukai, kištukiniai lizdai, elektros lempų laikikliai ir kitos jungtys, jungiamosios dėžutės), skirta ne aukštesnei kaip 1 000 V įtampai; šviesolaidžių, šviesolaidžių grįžčių arba kabelių jungtys Be aparatų, aprašytų SS paaiškinimų 8536 pozicijos paaiškinimuose, šioje pozicijoje klasifikuojami: 1. komutaciniai skydai, skirti telefonų stotims; 2. susikirtimo arba sandūrų plokštės, skirtos orinėms tramvajaus linijoms; 3. jungiamosios plokštės, skirtos elektros varikliams; 4. komutatoriai, skirti daugiapoziciniams transformatoriams; 5. jungiamosios dalys, skirtos akumuliatoriaus elementams; 6. vadinamieji indukciniai nekontaktiniai jungikliai, t. y. elektroniniai jungikliai, turintys įmontuotą laisvo spinduliavimo indukcinę ritę bekontakčiam jungikliui įjungti (uždaryti), kai metalinis objektas patenka į indukcinės ritės sklaidos lauką. Tokie jungikliai vietoj mechaninio valdymo elektrinių galinių jungiklių naudojami, pavyzdžiui, staklėse, konvejeriuose ir svarstyklėse. 7. įjungimo ir išjungimo jungikliai, sumontuoti tame pačiame korpuse šalia intensyvumo moduliavimo prietaiso (apšvietimo reguliatoriaus (dimmer). Šio prietaiso pagalba galima ne tik įjungti ir išjungti nuo maitinimo šaltinio veikiančias lempas, bet ir visą laiką keisti jų intensyvumą; 8. vadinamieji kontaktiniai padėklai elektros grandinėms sujungti. Jie sudaryti iš dviejų vienas ant kito uždėtų lanksčių plastiko plėvelių, ant kurių vienodais atstumais yra įmontuota daug elektrai laidžių kontaktinių taškų iš silikono kaučiuko. Tokie kontaktiniai padėklai, pavyzdžiui, yra sumontuoti po telefonų aparatų klavišais. Kiekvieną kartą, kai nuspaudžiamas klavišas, atitinkamas kontaktas nukreipia dvi plėveles, kad jos susiliestų, ir taip sudaromas elektrinis kontaktas; 9. elektroniniai jungikliai, kurie veikia nekontaktiniu būdu, naudodami puslaidininkinius komponentus (pavyzdžiui, tranzistorius, tiristorius, integrinius grandynus). Tačiau šioje pozicijoje neklasifikuojama: a) elektros linijų izoliaciniai ekranai (dažniausiai 7326 pozicija); b) valdymo įranga geležinkeliams ir kitoms komunikacijos trasoms (8530 pozicija).

8536 50 11 Mygtukiniai jungikliai Šioje subpozicijoje neklasifikuojami jutikliniai jungikliai (8536 50 19 subpozicija).

8536 69 10–8536 69 90 Kiti Šioms subpozicijoms priskiriami elektromechaniniai kištukai ir kištukiniai lizdai, kurie leidžia atlikti daugiakanalį prietaisų, kabelių ir jungčių skydų sujungimą tiesiog įkišant įmontuotus kištukus į įmontuotus kištukinius lizdus ir neatliekant jokių surinkimo darbų. Abiejose jungčių pusėse gali būti po kištuką arba po kištukinį lizdą arba vienoje pusėje gali būti kištukas arba kištukinis lizdas, o kitoje pusėje – kitas jungiamasis įtaisas (pavyzdžiui, apspaustinis, veržiamasis, lituotinis arba sraigtinis). Šiai subpozicijai taip pat priskiriami įkišami sukabinimo įtaisai, kuriuose yra kištukas ir kištukinis lizdas (dvi detalės). Kištuko detalėje ir kištukinio lizdo detalėje yra vienas kištukinis lizdas ir kitas jungiamasis įtaisas. Šioms subpozicijoms nepriskiriamos jungčių arba kontaktų detalės, su kuriomis elektrinis sujungimas atliekamas kitais būdais (pavyzdžiui, apspaustiniai, sraigtiniai, lituotiniai arba veržiamieji gnybtai). Jos priskiriamos 8536 90 subpozicijai.

8536 69 10 Bendraašių kabelių Šiai subpozicijai priskiriami tik bendraašių jungčių kištukai ir kištukiniai lizdai, kai bendraašius kabelius galima nuolat prijungti prie kontaktų kituose galuose (žr. pavyzdžius 1–4 pav.).

8536 69 30 Spausdintinių grandinių Šiai subpozicijai priskiriamos visos kištukų ir kištukinių lizdų jungtys, prie kurių iš vienos arba iš abiejų pusių galima tiesiogiai prijungti spausdintines grandines (tiesioginės jungtys; žr. pavyzdžius 5–9 pav.). 1. Kištukų ir kištukinių lizdų jungtys, skirtos spausdintinėms grandinėms vertikaliai tvirtinti:

2. Vienpusės ir dvipusės kištukų ir kištukinių lizdų jungtys, skirtos spausdintinėms grandinėms horizontaliai tvirtinti:

Šiai subpozicijai nepriskiriami kištukų ir kištukinių lizdų jungties komponentai su adatėlėmis ir skylutėmis (pavyzdžiui, kaiščių arba kištukinio lizdo gnybtų plokštelės), kurie nuolat prijungti prie grandinės plokštės ir kuriuos galima sujungti su jungtimi (8536 69 90 subpozicija).

8536 69 90 Kiti Šiai subpozicijai priskiriamos visos kitos kištukų ir kištukinių lizdų jungtys bei toliau pavaizduotos jungtys:

8536 70 00 Šviesolaidžių, šviesolaidžių grįžčių arba kabelių jungtys Žr. šio skyriaus 6 pastabą. Žr. SS paaiškinimų 8536 pozicijos paaiškinimų IV grupę.

8536 90 01 Surinkti elektros grandinių elementai Šioje subpozicijoje klasifikuojami paruošti montavimo elementai, skirti elektros energijai perduoti. Tokie elementai suteikia erdvinio lankstumo elektros energijai tiekti lempoms ir elektra varomoms mašinoms bei įrenginiams. Prijungimo taškai, per kuriuos tiekiama elektros srovė, yra gnybtų arba šliaužiklio tipo. Tipiniai naudojimo atvejai parodyti schemose toliau:

8536 90 10 Laidų ir kabelių jungtys ir kontaktų elementai Šiai subpozicijai priskiriami visi gnybtų įtaisai, pritvirtinti prie laidų arba kabelių galų, su kuriais elektrinis sujungimas atliekamas kitais būdais negu įkišant (apspaustiniai, sraigtiniai, lituotiniai arba veržiamieji gnybtai).

8537 Skydai, plokštės, pultai, stendai, skirstomosios spintos ir kiti konstrukcijų pagrindai, kuriuose sumontuoti du arba daugiau aparatų, klasifikuojamų 8535 arba 8536 pozicijoje, naudojami elektros srovės valdymui arba paskirstymui, įskaitant konstrukcijų pagrindus, kuriuose sumontuoti prietaisai arba aparatai, klasifikuojami 90 skirsnyje, ir skaitmeninio programinio valdymo aparatai, tačiau neįskaitant komutatorių, klasifikuojamų 8517 pozicijoje Šioje pozicijoje klasifikuojami mazgai, sumontuoti ant stovų (pavyzdžiui, skydų, skirstomųjų dėžučių) iš tokių pačių aparatūros, klasifikuojamos 8536 pozicijoje, detalių (pavyzdžiui, šviesos jungiklių).

8537 10 91 Programuojamieji atminties valdikliai Šioje subpozicijoje klasifikuojamos plokščių spintos, turinčios atminties įrenginį, skirtos mašinų elektriniams parametrams tikrinti. Jose įmontuota ne tik įranga, klasifikuojama 8535 arba 8536 pozicijoje (pavyzdžiui, relės), bet taip pat, pavyzdžiui, tranzistoriai ar dvikrypčiai tiristoriai (triakai), klasifikuojami 8541 pozicijoje kaip jungiklių prietaisai, ir kuriuose be tų jungiklių elementų, taip pat yra mikroprocesoriai (pavyzdžiui, loginiam apdorojimui bei įvesčių ir išvesčių valdymui), sąsajos ir maitinimo šaltinis (maitinimo tiekimo blokas).

8537 10 99 Kiti Šioje subpozicijoje klasifikuojami: 1. nuotoliniai kabelio valdymo įrenginiai, skirti vaizdo įrašymo magnetofonams. Tai yra elektrinio valdymo padėklai (su mygtukiniais jungikliais ir kitais elektriniais komponentais, sumontuotais skyde), kurie per jungiamąjį kabelį naudojami visoms prijungto vaizdo įrašymo magnetofono funkcijoms vykdyti; 2. elektrinio valdymo įtaisai, skirti automatinėms smulkių prekių išdavimo mašinoms. Jie sudaryti iš valdymo padėklo, kuris be relių ir elektrinių jungiklių dar turi dvikrypčius tiristorius (triakus) ir integrinius grandynus. Šioje subpozicijoje neklasifikuojami: a) elektriniai valdymo įtaisai, vadinami valdymo svirtimi (joystick), kaip minima 84 skirsnio 5 pastabos C dalyje (8471 pozicija); b) belaidžiai infraraudonosios spinduliuotės įtaisai, skirti televizijos imtuvų, vaizdo įrašymo magnetofonų arba kitų elektrinių įrenginių nuotoliniam valdymui (8543 pozicija).

8538 Dalys, tinkamos naudoti vien tik arba daugiausia su aparatais, klasifikuojamais 8535, 8536 arba 8537 pozicijoje

8538 90 11 Elektroniniai mazgai Žr. paaiškinimų 8443 99 10 subpozicijos paaiškinimus.

8538 90 91 Elektroniniai mazgai Žr. paaiškinimų 8443 99 10 subpozicijos paaiškinimus.

8539 Kaitinamosios elektros arba dujošvytės lempos, įskaitant sandarias kryptinių spindulių ir ultravioletines arba infraraudonąsias lempas; lankinės lempos Išskyrus tam tikras lankines lempas (žr. paaiškinimų 8539 41 00–8539 49 30 subpozicijų paaiškinimus), kurios yra specialiai įrengtos ar sumontuotos, šioje pozicijoje klasifikuojamos tik lempos ir vamzdžiai bei jų dalys, kurie yra atpažįstami pagal XVI skyriaus 2 pastabos b punktą. Aparatūra su tokiomis įmontuotomis lempomis (sudarytomis, pavyzdžiui, iš paprasto reflektoriaus su laikikliu ar pagrindu) klasifikuojama atitinkamoje pozicijoje kaip apšvietimo įranga (9405 pozicija), šildymo įtaisai (pavyzdžiui, 7321 pozicija) ar medicinos įrenginiai (9018 pozicija) ir t. t.

8539 21 30–8539 29 98 Kitos kaitinamosios lempos, išskyrus ultravioletines arba infraraudonąsias lempas Šiose subpozicijose neklasifikuojamos: a) reostatinės lempos su anglies kaitinamaisiais siūlais ir kintamosios varžos reostatinės lempos su geležies kaitinamaisiais siūlais vandenilio aplinkoje (8533 pozicija); b) tam tikro ilgio elektros lempų komplektai, sudaryti iš nustatyto skaičiaus dekoratyvinių lempų, kurios daugiausia naudojamos Kalėdų eglutėms papuošti (9405 pozicija).

8539 31 10–8539 39 00 Dujošvytės lempos, išskyrus ultravioletines lempas Šiose subpozicijose klasifikuojamos: 1. ksenono lempos; 2. spektrinės dujošvytės lempos; 3. rusenančiojo išlydžio lempos; 4. raidinės skaitmeninės lempos.

8539 41 00–8539 49 30 Ultravioletinės arba infraraudonosios lempos; lankinės lempos Šiose subpozicijose klasifikuojama: 1. ultravioletiniai vamzdžiai ir lempos. Be naudojimo atvejų, paminėtų SS paaiškinimų 8539 pozicijos paaiškinimų D dalies pirmojoje pastraipoje, galima paminėti ir šiuos: a) aktino-cheminis spausdinimas; b) vitaminizavimas; c) sterilizavimas; d) fotochemiją; e) ozono gamybą. 2. infraraudonosios lempos ir vamzdžiai. Be naudojimo atvejų, paminėtų SS paaiškinimų 8539 pozicijos paaiškinimų D dalies antrojoje pastraipoje, galima paminėti ir šiuos: a) patalpų šildymas; b) įranga, skirta infraraudoniesiems spinduliams (pavyzdžiui, nuo vagysčių apsaugantys prietaisai); c) moksliniai tyrinėjimai (pavyzdžiui, spektrinė analizė). 3. lankinės lempos, aprašytos SS paaiškinimų 8539 pozicijos paaiškinimų E dalyje. Lankinės lempos su anglies elektrodo siūlu yra sumontuotos, pavyzdžiui, kino projektorių įrangoje, klasifikuojamoje 9007 pozicijoje, arba yra naudojamos dokumentų kopijavimo įrenginiuose. 8539 41 00 subpozicijoje klasifikuojamos elektros lankinės lempos, kurios turi specialius laikiklius, taip pat šviesos nukreipimo įrangą, sudarytos iš vienos ar daugiau lankinių lempų, sumontuotų ant paslankaus laikiklio, bei daugiausia skirtos naudoti fotografijos arba kinematografijos studijose. Šiose subpozicijose neklasifikuojami: a) liuminescenciniai diodai (8541 pozicija); b) elektroliuminescenciniai prietaisai, paprastai juostelės, plokštelės arba skydeliai, kurių pagrindą sudaro elektroliuminescencinės medžiagos (pavyzdžiui, cinko sulfidas), įterptos tarp dviejų laidžiosios medžiagos sluoksnių (8543 pozicija).

8539 90 10 ir 8539 90 90 Dalys Šiose subpozicijose klasifikuojami: 1. lizdai, skirti kaitinamosioms ir dujošvytėms elektros lempoms ir kolboms; 2. volframo kaitinamieji siūlai, spiralės, supjaustyti reikalingais ilgiais ir paruošti montavimui; 3. metalo elektrodai dujošvytėms lempoms ir vamzdžiams; 4. stiklinės dalys (išskyrus izoliacines dalis, klasifikuojamas 8547 90 00 subpozicijoje), skirtos montuoti lempų ar vamzdžių viduje; 5. kaitinamųjų siūlų laikiklio kronšteinai.

8540 Elektroninės lempos ir elektroniniai vamzdžiai, su termoelektroniniais katodais, šaltaisiais katodais ar fotokatodais (pavyzdžiui, vakuuminės, garų ar dujų lempos ir vamzdžiai, gyvsidabrio lygintuvinės lempos ir vamzdžiai, elektroniniai vamzdžiai, televizijos kamerų vamzdžiai)

8540 11 11–8540 11 99 Spalvoto vaizdo Šiose subpozicijose klasifikuojami SS paaiškinimų 8540 pozicijos paaiškinimų ketvirtosios pastraipos 2 punkte aprašyti elektroniniai vamzdžiai, kurie atitinka toliau išvardytas sąlygas: 1. turi plyšinę kaukę; 2. žingsnis tarp tos pačios spalvos eilučių ekrano centre yra ne mažesnis kaip 0,4 mm. Dėl ekrano įstrižainės matavimo žr. paaiškinimų 8528 72 31–8528 72 75 subpozicijų paaiškinimus.

8540 60 00 Kiti elektroniniai vamzdžiai Šioje subpozicijoje klasifikuojami elektroniniai vamzdžiai, aprašyti SS paaiškinimų 8540 pozicijos paaiškinimų ketvirtosios pastraipos 2 punkto d papunktyje, išskyrus klasifikuojamus 8540 11 ir 8540 12 subpozicijose.

8540 71 00–8540 79 00 Mikrobanginės lempos (pavyzdžiui, magnetronai, klistronai, bėgančiosios bangos lempos, atbulinės bangos lempos), išskyrus elektronines lempas su valdymo tinkleliu Šiose subpozicijose klasifikuojamos lempos, aprašytos SS paaiškinimų 8540 pozicijos paaiškinimų ketvirtosios pastraipos 4 punkte. Šiose subpozicijose neklasifikuojami Geiger-Müller elektroniniai vamzdžiai (9030 90 85 subpozicija).

8540 81 00 ir 8540 89 00 Kitos elektroninės lempos ir kiti elektroniniai vamzdžiai Be elektros srovės lygintuvinių lempų ir vamzdžių, nurodytų SS paaiškinimų 8540 pozicijos paaiškinimų ketvirtosios pastraipos 1 punkte, šiose subpozicijose klasifikuojami fanotronai, tiratronai, ignitronai ir aukštos įtampos lygintuvinės lempos, skirtos rentgeno aparatams.

8541 Diodai, tranzistoriai ir panašūs puslaidininkiniai įtaisai; šviesai jautrūs puslaidininkiniai įtaisai, įskaitant fotovoltinius elementus, sumontuoti arba nesumontuoti moduliuose arba plokštėse; šviesos diodai; sumontuoti pjezoelektriniai kristalai

8541 40 90 Kiti Šiai subpozicijai priskiriami fotovoltiniai elementai, sumontuoti moduliuose arba plokštėse, kuriuose yra gretšakės diodų (bet nėra užtvarinių diodų). Gretšakės diodai nėra elementai, tiesiogiai teikiantys energiją, pavyzdžiui, varikliui (žr. SS paaiškinimų 8501 ir 8541 pozicijų paaiškinimus).

8541 90 00 Dalys Be dalių, paminėtų SS paaiškinimų 8541 pozicijos paaiškinimuose, šioje subpozicijoje klasifikuojami: 1. laikikliai ir korpusai, skirti pjezoelektriniams kristalams; 2. metalo, steatito ir t. t. korpusai, skirti sumontuotiems puslaidininkiams. Šioje subpozicijoje neklasifikuojamos: a) elektros jungtys, skirtos srovės pravedimui tarp jungties kištukų (arba kontaktų), ir elektrodai (8536 pozicija); b) grafitinės dalys (8545 90 90 subpozicija).

8542 Elektroniniai integriniai grandynai Šioje pozicijoje klasifikuojami keičiamieji programuojamosios atminties moduliai, kurie yra monolitinio integrinio grandyno, skirto elektroniniams vertimo prietaisams, klasifikuojamiems 8470 10 00 ir 8543 70 10 subpozicijose, formos. Šiai pozicijai nepriskiriami diskai (kartais vadinami plokštelėmis), kurie taikomi elektronikos srityje ir yra sudaryti iš cheminių elementų su priedais, poliruoti arba nepoliruoti ir padengti epitaksiniu sluoksniu arba nepadengti, jeigu, siekiant sudaryti pavienes zonas, jie nebuvo atrankos būdu legiruoti arba atlikta difuzija (3818 00 pozicija).

8542 31 10 ir 8542 31 90 Procesoriai ir valdikliai, kombinuoti arba nekombinuoti su atmintinėmis, keitikliais, loginiais grandynais, stiprintuvais, laikrodžiais ir sinchronizavimo grandinėmis ar kitomis grandinėmis Šioms subpozicijoms priskiriami: 1. mikroprocesoriai, taip pat dar vadinami duomenų apdorojimo mikroblokais (MPU), kurie yra integriniai grandynai ir kurie gali būti apibrėžiami kaip įtaisai, atliekantys pirmines komandų, jų vykdymo ir sistemos valdymo funkcijas. Jie sudaryti iš šių pagrindinių dalių: — aritmetinio-loginio bloko (ALU), — komandų dekoderio ir programų skaitiklio, — valdymo įrenginio, — įvesties/išvesties (I/O) įtaiso, skirto komunikacijai su kitais įtaisais. Mikroprocesorius gali veikti tik tada, kai be vidinės atmintinės dar yra naudojama išorinė atmintinė arba kitas įtaisas. Jie gali turėti vieną ar daugiau mikroprograminių atmintinių (RAM arba ROM), skirtų mikrokomandoms užkrauti arba laikyti, tokiu būdu padidinant pirminių komandų skaičių valdymo įrenginyje. Mikroprograminė atmintinė ROM, kurią gali turėti mikroprocesorius, yra skirta dvinarėms pagrindinėms komandoms laikyti ir neturi būti laikoma tikrąją programos atmintine, laikančia atmintyje komandas, kurios turi būti įvykdytos. Šie gaminiai gali turėti komandų spartinančiąją atmintinę arba atlikti mikroperiferines funkcijas. Mikroprocesoriai, kurie pagaminti tik konkrečiai paskirčiai ir pagrįsti modeliais „pagal užsakymą“, „loginių elementų matrica“ arba „etaloninis elementas“, priskiriami šioms subpozicijoms. Mikroprocesorių apdorojimo geba reiškia kiekvieno žodžio, kurį aritmetinio ir loginio įrenginio kaupiklis gali apdoroti per vieną mikrokomandos ciklą, ilgį. 2. mikrovaldikliai ir mikrokompiuteriai, kurie yra integriniai grandynai, sudaryti mažiausiai iš šių pagrindinių dalių: — mikroprocesoriaus, taip pat vadinamo duomenų apdorojimo mikrobloku (MPU), — programos atmintinės (pavyzdžiui, RAM, ROM, PROM, EPROM, E2ROM, flash E2PROM), susietos su komandų dekoderiu ir turinčios programą, nustatančią komandų seką, — duomenų atmintinės (pavyzdžiui, RAM arba E2PROM), kurią sudaro iš išorės neveikiamas lustas, priešingai nei mikroprocesoriai, — išorinės magistralės (duomenims, adresams arba komandoms). Mikrovaldikliai yra programuojami arba gali būti programuojami tam, kad jie atliktų specialias funkcijas ir tik konkrečiai paskirčiai (pavyzdžiui, televizorių imtuvams, vaizdo įrašymo ir atkūrimo aparatams ar mikrobangų krosnelėms). Mikrokompiuteriai gali būti nepriklausomai veikiantys (autonominiai) ir skirti bendram naudojimui (pavyzdžiui, didieji kompiuteriai, minikompiuteriai ir asmeniniai kompiuteriai). Mikrokompiuteriai yra laisvai programuojami pagal vartotojo reikalavimus. Mikrovaldikliai, kurie pagaminti tik konkrečiai paskirčiai ir pagrįsti modeliais „pagal užsakymą“, „loginių elementų matrica“ arba „etaloninis elementas“, priskiriami šiai subpozicijai. Mikrovaldiklių arba mikroprocesorių apdorojimo geba reiškia kiekvieno žodžio, kurį aritmetinio loginio įrenginio kaupiklis gali apdoroti per vieną mikrokomandos ciklą, ilgį. 3. valdymo grandinės, kurios yra integriniai grandynai, naudojamos tam, kad būtų paveiktas mašinos technologinis procesas arba darbo režimas (pavyzdžiui, automatinio duomenų apdorojimo mašinos). Valdymo grandinės (pavyzdžiui, diskinis atminties įrenginys, atmintinės, elektros varikliai arba katodinių spindulių kineskopai) paprastai gali interpretuoti signalus ir pagal tą interpretaciją nustatyti konkrečių funkcijų trukmę ir seką (pavyzdžiui, automatinio duomenų apdorojimo sistemos įvesties, apdorojimo, laikymo ir išvesties funkcijos).

8542 31 10 Prekės, nurodytos šio skirsnio 8 pastabos b punkto 3 papunktyje Žr. SS paaiškinimų 8542 pozicijos paaiškinimų III grupę.

8542 32 10 Prekės, nurodytos šio skirsnio 8 pastabos b punkto 3 papunktyje Žr. SS paaiškinimų 8542 pozicijos paaiškinimų III grupę.

8542 32 45 Statinės laisvosios kreipties atmintinės (S-RAM), įskaitant sparčiąsias laisvąsias kreipties atmintines (cache-RAM) Sparčiosios laisvosios kreipties atmintinės (cache-RAM) yra statinės laisvosios kreipties atmintinės, kurių kreipties trukmė yra spartesnė už pagrindinės atminties kreiptį. Cache-RAM paprastai yra naudojamos kaip laikinosios buferinės atmintys, skirtos greičio diferencialui tarp centrinio procesoriaus ir pagrindinės atminties aptarnauti.

8542 32 61–8542 32 75 Programuojamosios, elektra trinamos pastoviosios atmintinės (E2PROM), įskaitant flash E2PROM atmintines E2PROM iš esmės yra baitinės trinamosios atmintinės. Flash E2PROM yra atmintinės, taip pat dar vadinamos „flash atmintinėmis“, „flash EPROM“ arba „flash EEPROM“. Flash atmintinės gali būti pagrįstos EPROM arba E2PROM technologija ir yra elektra trinamos arba visiškai (didžioji dalis), arba sektoriais (puslapiais arba blokais). Šių atmintinių programavimas, skaitymas ir trynimas gali būti atliekamas nuo dvigubo arba viengubo maitinimo šaltinio. Flash atmintinės, pagrįstos EPROM technologija, turi matricinę struktūrą, sudarytą iš narvelio su vienu tranzistoriumi. Flash atmintinės, pagrįstos E2PROM technologija, turi matricinę struktūrą, sudarytą iš narvelio su dviem ar daugiau tranzistorių, arba iš narvelio su vienu tranzistoriumi, kombinuoto su kitu šio sektoriaus tranzistoriumi (puslapio ar bloko). Pastarasis tipas, be to, skiriasi nuo EPROM technologija pagrįstų atmintinių tuo, kad jos turi tam tikrų E2PROM būdingų elementų (pavyzdžiui, E2PROM komandų seką).

8542 32 90 Kitos atmintinės Šioje subpozicijoje klasifikuojamos asociatyviosios atmintinės (CAM) ir feroelektrinės atmintinės. Asociatyviosios atmintinės (CAM) yra turinio asociaciniai duomenų laikymo įrenginiai. Šių įrenginių duomenų laikymo vietos yra nustatomos greičiau pagal jų turinį arba jų turinio dalį, o ne pagal jų pavadinimus ar pozicijas (adresus). Feroelektrinės atmintinės yra liekamosios atmintinės, gaunamos derinant feroelektrinę ir puslaidininkinę medžiagą. Feroelektrinė medžiaga sugeba išlaikyti elektrines poliarizacijas, kai nebelieka taikomo elektrinio lauko. Šie įrenginiai yra ir elektra programuojami, ir trinami.

8542 39 10 ir 8542 39 90 Kiti Šiose subpozicijoje klasifikuojamos: 1. pagal užsakymą pagamintos loginės grandinės, kurios yra skirtos ir pagamintos tik vienam vartotojui. Gamybos procesas apima maršruto parinkimą ir narvelių (loginių elementų) sutalpinimą, naudojant tik pagal užsakymą pagamintas difuzijos kaukes. Pagal užsakymą pagamintos loginės grandinės yra skirtos specifinėms taikymo funkcijoms atlikti. Jos yra žinomos kaip specifiniams taikymams skirti integriniai grandynai, taip vadinamosios ASIC; 2. loginių elementų matricos, kurios yra loginiai integriniai grandynai, sudarytos iš pastoviųjų ir taisyklingai išdėstytų neutralių loginių elementų (pavyzdžiui, tranzistoriaus narveliai iš loginių IR-, IR-NE-, ARBA- arba ARBA-NE- elementų). Loginių elementų matricos yra programuojamos pagal vartotojui specializuotą šių loginių elementų vidinę jungtį, naudojant vieną arba daugiau metalizavimo paveikslų; 3. standartiniai narveliai, kurie yra loginiai integriniai grandynai, sudaryti iš anksto nustatytų grandyno dalių ir pastoviųjų grandynų dalių, turinčių specializuotą, vartotojui skirtą išdėstymą. Šios grandynų dalys gali turėti bet kurią integrinę funkciją (pavyzdžiui, loginę funkciją arba atminties funkciją); 4. programuojamosios loginės grandinės, kurios yra integriniai grandynai, sudarytos iš pastoviųjų loginių elementų. Šių grandynų galutinę funkciją nustato vartotojas, išlydant lydžiąją jungę arba elektra programuojant vidines jungtis tarp loginių elementų; 5. standartinės loginės grandinės, kurios yra loginiai integriniai grandynai, sudarytos iš mažiau nei 150 loginių elementų (pavyzdžiui, IR, IR-NE, ARBA, ARBA-NE). Šie įtaisai gali sujungti keletą funkcijų arba identiškų ir savarankiškų funkcijų grupes; 6. sietuvo grandynai, kurie yra integriniai grandynai, atliekantys ryšio funkciją (pavyzdžiui, atliekant kodų keitimą, atliekant konversiją tarp nuosekliųjų bitų ir lygiagrečiųjų bitų arba atliekant sinchronizavimą), siekiant sujungti programas, integrinius grandynus, išorinius įrenginius arba sistemas su skirtingomis charakteristikomis. 7. išoriniai mikroįrenginiai, kurie yra integriniai grandynai, atliekantys specifines funkcijas, kurios papildo mikroprocesorių, mikrovaldiklių ar mikrokompiuterių veikimą bei pagerina jų išorinės komunikacijos, valdymo ir sąsajos savybes. Išorinio mikroįrenginio techninėse sąlygose aiškiai nurodyta su mikroprocesoriumi, mikrovaldikliu ar mikrokompiuteriu susijusi jo paskirtis ir santykis. Komunikacijos, valdymo ir sąsajos funkcijas gali atlikti: magistralės valdikliai, atmintinės valdikliai (DRAM valdikliai, atminties dispečeriai (MMU), tiesioginės kreipties į atmintį valdikliai) arba periferiniai įrenginių sietuvo valdikliai (grafiniai valdikliai, vietinio tinklo valdikliai, universalūs asinchroniniai imtuvo/siųstuvo valdikliai, klaviatūros valdikliai, talpiosios atmintinės valdikliai); 8. galios valdymo grandinės („smartpower circuits“), kurios yra analoginiai integriniai grandynai, sujungiantys skaitmeninius ir analoginius grandynus (galios tranzistoriai), skirtus loginiams išvesties signalams ir galios išvesties signalams valdyti. Šie įtaisai gali užtikrinti, pavyzdžiui, apsaugą nuo vidinės energijos eikvojimo, gedimų valdymą arba diagnozavimo gebėjimą. Šioje subpozicijoje neklasifikuojamos programuojamosios pastoviosios atmintinės (PROM) (8542 32 90 subpozicija).

8542 39 10 Prekės, nurodytos šio skirsnio 8 pastabos b punkto 3 papunktyje Žr. SS paaiškinimų 8542 pozicijos paaiškinimų III grupę.

8543 Tam tikras tik jiems būdingas funkcijas atliekančios elektros mašinos ir aparatai, nenurodyti kitoje šio skirsnio vietoje

8543 70 90 Kiti Šioje subpozicijoje klasifikuojami: 1. elektrostatiniai įrenginiai (pavyzdžiui, pūkų audimo staklėms (flocking machines)); 2. elektroliuminescenciniai įrenginiai, paprastai juostelių, plokštelių arba skydelių pavidalo; 3. termoelektriniai generatoriai, sudaryti iš termobaterijos, kuri susideda iš kintamo termoporų skaičiaus bei šilumos šaltinio (pavyzdžiui, butano dujos), gaminantys nuolatinę srovę Zėbeko efekto pagalba; 4. statinės elektros neutralizavimo įrenginiai; 5. išmagnetinimo įrenginiai; 6. smūginės bangos generatoriai; 7. skaitmeniniai skrydžių parametrų savirašiai (skrydžių savirašiai), turintys atsparių ugniai, nedūžtančių elektroninių prietaisų pavidalą ir skirti nepertraukiamam konkretaus skrydžio duomenims įrašyti skrydžio metu; 8. belaidžiai infraraudonosios spinduliuotės prietaisai, skirti televizorių, vaizdo įrašymo prietaisų ar kitos elektros įrangos nuotoliniam valdymui; 9. elektroniniai garso efektų prietaisai, naudojami kaip išoriniai įrenginiai elektrinėms gitaroms, siekiant išgauti įvairius efektus (pavyzdžiui, garso dvigubinimą, garso iškraipymą, aido efektą). Šie prietaisai nėra patalpinami gitaros korpuse, bet nuo galios stiprintuvo laidais prijungiami prie gitaros; 10. elektroniniai skaitymo prietaisai, skirti regėjimo negalią turintiems žmonėms. Šie prietaisai sudaryti iš viename korpuse sumontuotos kameros, kuri skenuoja originalų tekstą (pavyzdžiui, laikraštį arba knygą), ir ekrano, kuris atkuria padidintos formos vaizdą. Šioje subpozicijoje taip pat klasifikuojami maži elektroniniai prietaisai, kurie nesumontuoti ant pagrindo plokštės (įskaitant taip vadinamuosius „minikompiuterius“) ir kurie gali būti naudojami žodžiams arba sakiniams sudaryti, kurie priklausomai nuo atminties modulių, naudojamų kartu su tais prietaisais, yra verčiami į pasirinktą užsienio kalbą. Jie turi raidinę-skaitmeninę klaviatūrą ir stačiakampį ekraną. Tačiau šioje subpozicijoje neklasifikuojami panašūs prietaisai, turintys skaičiavimo funkcijas (8470 pozicija). Šioje subpozicijoje neklasifikuojami: a) elektrostatiniai filtrai ir elektromagnetiniai vandens valymo aparatai (8421 pozicija); b) ultravioletinės spinduliuotės aparatai, naudojami pieno produktams apdoroti (8434 pozicija); c) įranga, skirta įvairiems gaminiams valyti ultragarso pagalba (ypač metalinių dalių) ir ultragarso generatoriai (8479 pozicija); d) suvirinimo ultragarsu aparatai (8515 pozicija); e) ultravioletinės spinduliuotės aparatai, skirti medicinos tikslams, net jeigu jų naudojimui nereikalingas specialistas (9018 pozicija); f) elektriniai reguliavimo prietaisai, skirti elektriniams arba neelektriniams kintamiesiems, klasifikuojamiems 9032 pozicijoje, reguliuoti.

8544 Izoliuotieji (įskaitant emaliuotuosius arba anoduotuosius) laidai, kabeliai (įskaitant bendraašius kabelius) ir kiti izoliuotieji elektros laidininkai, su pritvirtintomis jungtimis arba be jų; šviesolaidžių kabeliai, sudaryti iš atskirų aptrauktų šviesolaidžių, sumontuoti arba nesumontuoti kartu su elektros laidininkais, su pritvirtintomis jungtimis arba be jų Šioje pozicijoje neklasifikuojami atskirai pateikti kabelių jungtys ir jungikliai. Elektros laidininkų jungtys ir jungikliai klasifikuojami 8535 arba 8536 pozicijoje. Šviesolaidžių kabelių jungtys turi būti klasifikuojamos 8536 70 00 subpozicijoje.

8544 70 00 Šviesolaidžių kabeliai Šiai subpozicijai taip pat priskiriami ryšio sistemose naudojami šviesolaidžių kabeliai, sudaryti iš šviesolaidžių, kurie kiekvienas atskirai padengti dvigubu akrilato polimero sluoksniu ir aptraukti apsauginiu apvalkalu. Šią dangą sudaro vidinis apvalkalas iš minkštojo akrilato ir išorinis apvalkalas iš įvairiaspalvio kietojo akrilato. Atskirų šviesolaidžių danga juos apsaugo ir užtikrina konstrukcijos vientisumą, pavyzdžiui, apsaugodama atskiras skaidulas nuo lūžimo.

1. šviesolaidžio šerdis (stiklo pluošto šerdis); 2. šviesolaidžio plakiravimas (stiklas); 3. vidinis apvalkalas iš minkštojo akrilato; 4. spalvinis identifikatorius; 5. išorinis apvalkalas iš kietojo akrilato.

8545 Angliniai elektrodai, angliniai šepetėliai, lempų angliukai, baterijų angliukai ir kiti grafito arba kiti anglies gamininiai, turintys metalo arba jo neturintys, skirti naudoti elektrotechnikoje

8545 90 90 Kiti Šioje subpozicijoje klasifikuojami: 1. angliniai elektrodai žaibolaidžiams; 2. kontaktai elektriniams valdymo įrenginiams arba reostatams. Šioje subpozicijoje neklasifikuojamos elektrodams skirtos pastos sudedamosios dalys, daugiausia sudarytos iš karbonizuotos medžiagos (3824 pozicija).

8547 Elektros mašinų, aparatų arba įrangos izoliaciniai įtaisai, išskyrus izoliatorius, klasifikuojamus 8546 pozicijoje, pagaminti vien tik iš izoliacinių medžiagų, neįskaitant smulkių metalinių detalių (pavyzdžiui, lizdų su sriegiais), įdėtų formavimo metu ir skirtų tik dirbiniui surinkti; elektros grandinių izoliaciniai vamzdeliai ir jų jungtys, pagaminti iš netauriųjų metalų, padengtų izoliacinėmis medžiagomis

8547 20 00 Plastikiniai izoliaciniai įtaisai Šioje subpozicijoje klasifikuojamos izoliacinės dalys, pagamintos presuojant dervoje įmirkytą stiklo pluoštą arba uždedant vieną ant kito ar presuojant prieš tai dirbtine derva įmirkytus popieriaus arba austinės medžiagos sluoksnius, jeigu aptariami dirbiniai yra kieti ir nelankstūs (žr. SS paaiškinimų 39 skirsnio paaiškinimų Bendrųjų nuostatų paaiškinimų „Plastikų ir medžiagų, išskyrus tekstilinius gaminius, deriniai“ d punktą).

8547 90 00 Kiti Šioje subpozicijoje klasifikuojami izoliaciniai įtaisai iš popieriaus arba statybinio kartono, asbesto cemento ir žėručio, o taip pat elektros grandinių izoliaciniai vamzdeliai ir jų jungtys, nurodyti SS paaiškinimų 8547 pozicijos paaiškinimų B dalyje.

8548 Galvaninių elementų, galvaninių baterijų ir elektros akumuliatorių atliekos ir laužas; išeikvoti galvaniniai elementai, išeikvotos galvaninės baterijos ir išeikvoti elektros akumuliatoriai; mašinų arba aparatų elektros įrangos dalys, nenurodytos kitoje šio skirsnio vietoje